পানির তলায় থাকা কোচি আন্তর্জাতিক বিমানবন্দর ২৬ অগস্ট পর্যন্ত বন্ধ রাখার সিদ্ধান্ত নিয়েছে প্রশাসন। প্রথমে ১৮ অগস্ট পর্যন্ত বন্ধ রাখার সিদ্ধান্ত হলেও বিমানবন্দরের অবস্থা দেখে আরো আট দিন বন্ধ রাখার কথা ভাবা হয়েছে। অনির্দিষ্টকালের জন্য বন্ধ ছিল কোচির মেট্রো পরিষেবাও। বৃহস্পতিবার বিকেল চারটের পরে চালু হয়েছে মেট্রো। আরো ১২টি জেলায় ভারী বৃষ্টির সম্ভাবনা রয়েছে, যে কারণে রোববার পর্যন্ত লাল সতর্কতা জারি রয়েছে।